***Danger Days: The True Lives of the Fabulous Killjoys*** (בקצרה: ***Danger Days***) הוא אלבום האולפן הרביעי של להקת הרוק האמריקאית My Chemical Romance, שיצא לאור ב-22 בנובמבר 2010 על ידי הלייבל Reprise Records. האלבום מתאפיין בסאונד האופייני של הלהקה של רוק אלטרנטיבי, פופ-פאנק ופאנק רוק, יחד עם אלמנטים מוזיקליים חדשים, כולל פאוור פופ, פופ רוק ורוק אלקטרוני. ההשראה המוזיקלית העיקרית לאלבום הגיעה מלהקות רוק עכשווי, רוק פסיכדלי ומפרוטופאנק (אנ') של שנות השישים והשבעים.

My Chemical Romance בהופעה בפריז, אוגוסט 2011
קו העלילה של האלבום מתרחש בקליפורניה הפוסט-אפוקליפטית בשנת 2019, שם קבוצה של אאוטסיידרים מרדניים הידועים בשם Killjoys נלחמת נגד תאגיד מרושע. בשנת 2013 הסולן ג'רארד ווי פרסם קומיקס הממשיך את הסיפור המתואר באלבום.

כדי לקדם את האלבום, הלהקה יצאה לסיבוב הופעות עולמי תחת השם The World Contamination Tour. סיבוב ההופעות נמשך מאוקטובר 2010 עד פברואר 2012 וכלל הופעות באירופה, צפון אמריקה, אסיה ואוקיאניה. האלבום זכה לרוב לביקורות חיוביות מהמבקרים, מכר כ־112,000 עותקים בשבוע הראשון, הגיע לראש מצעד הרוק של בילבורד, ולמקום ה-8 במצעד הבילבורד 200. עד פברואר 2011 האלבום נמכר ביותר ממיליון עותקים ברחבי העולם.

רקע
---

לאחר סיבוב ההופעות *The Black Parade* הלהקה נכנסה לאולפן עם המפיק ברנדן אובריאן כדי להפיק את האלבום הבא של הלהקה. הלהקה, שהייתה מותשת מסיבוב ההופעות הקודם והטון האפל שלו, רצתה לעשות הפסקה מהסאונד של אותו אלבום ולנקוט בגישה מהנה ומפושטת יותר "ללא קונספט, דמויות, תלבושות, וללא מכשור נוסף". עם זאת, הלהקה לא הייתה מרוצה מהתוצאות הסופיות של ההקלטות ולמרות שהרגישו שהשיגו את מטרותיהם, הם הרגישו שהם מעכבים את עצמם מבחינה יצירתית. כתוצאה מכך החליטו לגנוז את האלבום, מהלך שהלייבל של הלהקה, Reprise Records, תמך בו. התוצרים של החומר שיצרו יחד עם ברנדן אובריאן יצאו לאור בסופו של דבר ב-2012 תחת השם *Conventional Weapons (אנ').*

לאחר שגנזה את התקליט, הלהקה חזרה לאולפן עם Rob Cavallo שהפיק את האלבום *The Black Parade.* דבר זה עזר ללהקה לחזור למסלול. ארבעה שירים מתוך האלבום הגנוז של הלהקה: "Bulletproof Heart, "The Only Hope for Me Is You", "Save Yourself "Party Poison" הוקלטו מחדש לאלבום.

תוכן האלבום
-----------

*Danger Days* היא אופרת הרוק השלישית של הלהקה, לאחר אלבומה הקודם *The Black Parade*. המילים באלבום עוסקות בסיפור שמבוסס על חייהם הבדיוניים של ה"Killjoys", קבוצת נוכלים מרדנים שחיה בקליפורניה פוסט-אפוקליפטית של שנת 2019. האלבום עוקב אחר החבורה בזמן שהם נלחמים נגד התאגיד המרושע Better Living Industries (BL/ind.), היצורים הדמיוניים "Draculoids" וה״משמידים״ השונים שלו, כמו קורסה (שמגולם על ידי גרנט מוריסון בקליפים), מיחידת S/C/A/R/E/C/R/O/W.

בסרטוני מוזיקה ובחומרי קידום מכירות חברי הלהקה הציגו דמויות אלטר-אגו שלהם בקבוצת הקילג'ויז הקליפ "Na Na Na" מציג את חיי היומיום של הקילג'ויז עד שקורסה מביס אותם ולוכד את "הנערה", בעוד שהסרטון של "Sing" מציג את משימת החילוץ של הקילג'ויז להחזיר אותה.

כשנשאל על שם האלבום בראיון בנובמבר 2010, הסולן ג'רארד ווי אמר כי ״Danger Days זה מה שנדרש כדי לעשות משהו גדול. זה מתייחס אלינו, למעריצים, ולאמנים שעזרו ליצור את האלבום". מבחינת התוכן של השירים, השיר "Na Na Na (אנ')" מציג ביקורת על התרבות הצרכנית של ארצות הברית. הנושא המרכזי של השיר "SING" תואר על ידי הלהקה כ"חתרנות, ולהתעמק ״מתחת לעור״ של אנשים מסוימים מבחינה פוליטית, חברתית, וגם להגיע לטלוויזיה הלאומית כדי לדבר על מה שאנחנו מרגישים לגבי העולם". טורו מכנה את השיר "S/C/A/R/E/C/R/O/W" כשיר פסיכדלי ש"מראה את הצד האמנותי של הלהקה", ושקיבל השראה רבה משירים כמו השיר "Lucy in the Sky with Diamonds" של הביטלס.

את הרצועה האחרונה באלבום, "Vampire Money", הלהקה הוסיפה כתגובה לכך שהתבקשו לבצע שיר לסדרת הסרטים ״דמדומים״. ג'רארד ווי אמר שהסיבה שהשיר נוסף לאלבום היא כי "יש הרבה אנשים שרודפים אחרי הכסף המזוין הזה. **דמדומים?** הרבה אנשים סביבנו אמרו 'בבקשה, למען אהבת אלוהים, תעשה את הקליפ המזוין הזה'. אבל המשכנו הלאה".

ביקורות
-------

עם צאתו, האלבום קיבל בעיקר ביקורות חיוביות. באתר Metacritic, המקצה דירוג משוקלל בסולם שבין 1 ל-100 לפי ביקורות של מבקרים ידועים, האלבום קיבל ציון ממוצע של 70 על סמך 26 ביקורות. דן מרטין מהמגזין *NME* הצהיר כי "זהו תקליט הרוק הטוב ביותר של השנה בהפרש שאתה, למעשה, מרגיש די נבוך עבור כל השאר". סטיבן תומאס ארלוין מאתר AllMusic העניק לאלבום דירוג של ארבעה וחצי כוכבים מתוך חמישה ואמר שהלהקה "החליפה ׳פאר גותי׳ בפאוור פופ מתכתי..." וכי "עבור רוב המאזינים זה כיף מגובש, הכי טהור ש-rush My Chemical Romance אי פעם סיפקה." האלבום הגיע למקום ה־28 ברשימת 30 האלבומים הטובים ביותר של 2010 של מגזין' *הרולינג סטון*

יצירות נלוות
------------

בשנת 2009, ווי הכריז על כוונתו ליצור לאלבום סדרת קומיקס נלווית בשם *The True Lives of the Fabulous Killjoys*. מאוחר יותר, הוא הכריז ב-2012 ב־New York Comic Con כי הגיליון הראשון של הסדרה יצא לאור ב-6 ביוני 2013.

### מהדורת The Mad Gear and Missile Kid

*הלהקה* הוציאה מיני - אלבום בשם *The Mad Gear and Missile Kid* בן שלוש רצועות של להקת אלטר-אגו בדיונית באותו שם, שהגיע יחד עם המהדורה המיוחדת של האלבום שיצאה בקליפורניה ב־2019. הגיטריסט פרנק איירו אמר ל־MTV "זה בעצם הדבר שה-Killjoys מאזינים לו במכונית כשהם מנהלים את קרבות הנשק האלה".

רצועות
------


| מס' | שם | משך |
| --- | --- | --- |
| 1. | Look Alive, Sunshine | 0:29 |
| 2. | Na Na Na (Na Na Na Na Na Na Na Na Na) | 3:26 |
| 3. | Bulletproof Heart | 4:56 |
| 4. | SING | 4:30 |
| 5. | Planetary (Go!) | 4:07 |
| 6. | The Only Hope for Me Is You | 4:32 |
| 7. | Jet-Star and the Kobra Kid/Traffic Report | 0:26 |
| 8. | Party Poison | 3:36 |
| 9. | Save Yourself, I'll Hold Them Back | 3:50 |
| 10. | S/C/A/R/E/C/R/O/W | 4:28 |
| 11. | Summertime | 4:06 |
| 12. | DESTROYA | 4:32 |
| 13. | The Kids from Yesterday | 5:26 |
| 14. | Goodnite, Dr. Death | 1:59 |
| 15. | Vampire Money | 3:37 |
| **משך כולל:** | **53:56** |

ראו גם
------

* מיי כמיקל רומנס
* אימו

קישורים חיצוניים
----------------

* האלבום, באתר ספוטיפיי
* האלבום המלא, להאזנה ביוטיוב
* הקליפ של השיר Na Na Na ביוטיוב
* מידע על האלבום *Danger Days: The True Lives of the Fabulous Killjoys* באתר MusicBrainz

* מידע על האלבום *Danger Days: The True Lives of the Fabulous Killjoys* באתר AllMusic

* האלבום *Danger Days: The True Lives of the Fabulous Killjoys* באתר Discogs

* האלבום *Danger Days: The True Lives of the Fabulous Killjoys* באתר ספוטיפיי

הערות שוליים
------------

1. ↑  T. H. R. Staff (2010-12-01). "Kanye West, Nicki Minaj Album Sales Underwhelm But Both Take Billboard 200's Top Spots". *The Hollywood Reporter* (באנגלית אמריקאית). נבדק ב-2022-03-16.
2. ↑  "Look Alive, Sunshine: 10 Years of My Chemical Romance's 'Danger Days: The True Lives of the Fabulous Killjoys'". *www.grammy.com*. נבדק ב-2022-03-16.
3. 1 2  Kevin Scanlon (2011-05-04). "My Chemical Romance interview and talk 'Danger Days'". *guitarworld* (באנגלית). נבדק ב-2022-03-22.
4. ↑  "The Quietus | Features | A Quietus Interview | Digging Underneath The Mythology: The Danger Days Of My Chemical Romance". *The Quietus* (באנגלית אמריקאית). נבדק ב-2022-03-22.
5. ↑  "My Chemical Romance's 'Sing' Video: The Killjoys Are Dead?". MTV. 2010-11-18. נבדק ב-2010-11-18.
6. ↑  "NME: "My Chemical Romance: 'Our new album's not a concept record' – video"". *NME*. 2010-11-25. נבדק ב-2010-11-27.
7. ↑  NME TV (2010-11-13), *Kings of the Wild Frontier*, NME, pp. 21–22
8. ↑  "Reviews for Danger Days: The True Lives of the Fabulous Killjoys by My Chemical Romance". *Metacritic*. נבדק ב-2 בדצמבר 2010. `{{cite web}}`:  (עזרה)
9. ↑  Martin, Dan (2010-09-27). "My Chemical Romance, 'Danger Days...' - First Listen". *NME*. נבדק ב-2010-10-03.
10. ↑  Erlewine, Stephen Thomas. "Danger Days: The True Lives of the Fabulous Killjoys – My Chemical Romance". *AllMusic*. נבדק ב-11 במרץ 2012. `{{cite web}}`:  (עזרה)
11. ↑  "The 30 Best Albums of 2010 (אורכב 17.12.2010 בארכיון Wayback Machine)".
12. ↑  "CCI: GERARD WAY". CBR. נבדק ב-16 במרץ 2013. `{{cite web}}`:  (עזרה)
13. ↑  "Gerard Way's Fabulous Killjoys gets Free Comic Book Day debut". CBR. אורכב מ-המקור ב-7 בספטמבר 2015. נבדק ב-16 במרץ 2013. `{{cite web}}`:  (עזרה)
14. ↑  "DANGER DAYS: "CALIFORNIA 2019 EDITION". My Chemical Romance. נבדק ב-2010-10-09.
15. ↑  "My Chemical Romance deluxe edition". PunkNews. 8 באוקטובר 2010. נבדק ב-2010-11-15. `{{cite web}}`:  (עזרה)
16. ↑  "My Chemical Romance Unmask 'Mad Gear And Missile Kid'". MTV. נבדק ב-2010-11-15.

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: a1bbdaa1-fb64-4db3-a6cd-4a37cd2ffa3e

 |